**OBAVIJEST O UPISU U LJETNI SEMESTAR I UPISU**

**OBVEZNIH I IZBORNIH KOLEGIJA PUTEM STUDOMATA**

Upis u ljetni semestar akad. god. 2023./2024. započinje 12. veljače 2024., a završava 22. veljače 2024. god. i obavljat će se online kako slijedi:

1. upis obveznih i izbornih kolegija **putem Studomata**

**od 12. do 22. veljače 2024.** - kolegiji se upisuju u skladu s redovima predavanja matičnog studija

1. Nakon upisa kolegija na Studomatu potrebno se je javiti u tajništvo Odjela putem e-maila od **12. veljače 2024. do 22. veljače 2024.**, ali samo oni studenti koji plaćajuškolarinu za ljetni semestar i ako nisu prethodno poslali potvrdu o uplati školarine. Uplatnicu su dobili na početku akademske godine (osim apsolvenata).

Molimo studente da u e-mailu navedu svoj JMBAG (10-znamenkasti broj na iksici koji najčešće počinje sa 0269…).

Svi studenti koji su uplatili upisninu 200,00 kn na početku akad. god. (studij bez školarine) ne trebaju se javljati u tajništvo Odjela, već samo upisuju kolegije putem Studomata.

**NAKON 22. VELJAČE 2024. BIT ĆE POTREBNO NAPISATI ZAMOLBU ZA NAKNADNI UPIS U LJETNI SEMESTAR KOJA SE NAPLAĆUJE 39,82 EURA, A PREMA ODLUCI** <https://www.unizd.hr/Portals/0/sluzba_dds/troskovi_i_naknade/Odluka_o_visini_troskova_i_naknada.pdf?ver=4sXZKluZHW-zOseMJkxm2Q%3d%3d> Zamolbu ne pišu studenti koji će braniti diplomski/završni rad do 31. ožujka 2024. Oni se mogu upisati bez zamolbe najkasnije do 12. travnja 2024. (ako nisu obranili diplomski/završni rad).

**Apsolventura** se ne upisuje putem Studomata, već se studenti javljaju na e-mail. Upisuju se prema odluci Senata za apsolvente: <https://www.unizd.hr/Portals/0/sluzba_dds/upisi_2023_24/odluke/9.%20Odluka-apsolventski%20staz.pdf?ver=wNMC3HY2huhnq7GBL-s0oQ%3d%3d> prema kojoj mogu obraniti završni rad ili diplomski rad do 31. ožujka 2024.

Studenti koji imaju indeks mogu doći osobno u tajništvo Odjela potvrditi upis.

Studenti koji idu na **Erasmus** u ljetnom semestru ne upisuju se putem Studomata, već se javljaju za upis u tajništvo Odjela nakon što se vrate i dobiju Odluku o priznavanju studijskog razdoblja na mobilnosti.

Svi studenti kojima Studomat ne dozvoljava upis trebaju se javiti u tajništvo Odjela.

**SVAKI EVENTUALNI POGREŠAN UPIS KOLEGIJA PUTEM STUDOMATA BIT ĆE PONIŠTEN.**

**SVI STUDENTI KOJIMA JE ISTEKLO DVOSTRUKO TRAJANJE STUDIJA TREBAJU ZAVRŠITI STUDIJ NAJKASNIJE DO 30.09.2024. (6,7, 8 ili više godina na prijediplomskom studiju te 4, 5, 6 ili više godina na diplomskom studiju).**

**Redovitim studentima-apsolventima koji će završiti studij do 31. ožujka 2024. studentska prava traju do 29. veljače 2024. te u roku od mjesec dana, odnosno do 29. ožujka 2024. trebaju regulirati zdravstveno osiguranje i predati potvrdu o studentskom statusu u Hrvatski zavod za zdravstveno osiguranje kako bi se osigurali po drugoj osnovi.**

Za upis predmeta iz Centra za strane jezike sve dodatne informacije možete pronaći na poveznici <https://csj.unizd.hr/>

Molimo da se za sve poteškoće sa Studomatom javite na e-mail: referada@unizd.hr ili da dođete u Referadu (R. Boškovića 5/1, 1. kat, 4. ured, iznad Studentske menze).

*Upute o postupku upisa kolegija putem Studomata*

* Prije upisa kolegija na Studomatu obvezno provjerite **redove predavanja** svog upisanog studija (na mrežnoj stranici matičnog odjela ili ovdje: <https://www.isvu.hr/visokaucilista/hr/podaci/269/nastavniprogram> i **raspored sati:** <https://www.unizd.hr/studiji-i-studenti/akademski-kalendar/raspored-sati> te se na matičnom odjelu raspitajte za dodatne informacije o studiju. To je ujedno prilika da dobijete potrebne savjete i preporuke o odabiru izbornih kolegija. Za upis putem Studomata najbolje je napraviti popis kolegija koje želite upisati, ovisno o ponudi svakog pojedinog studija i o onome što vam odgovara po rasporedu predavanja (tako da izbjegnete kolizije). Popis bi, osim željenih kolegija trebao sadržavati i eventualne rezervne kolegije, s obzirom na to da je upis na izborne kolegije ograničen upisnim kvotama.
* Prijavljujete se na Studomat koristeći elektronički identitet AAI@EduHr.
* Ako u ISVU sustavu nedostaje neki od obveznih osobnih podataka, Studomat će tražiti da ih upišete.
* Odabirete obvezne i izborne kolegije.
* Odabir kolegija mora biti u skladu s pravilima o ECTS bodovnim kvotama navedenim na sučelju Studomata, odnosno u skladu s pravilima koja su navedena na **redovima predavanja koji su objavljeni na gore navedenoj mrežnoj stranici ili na mrežnoj stranici matičnog odjela**.
* Nakon odabira željenih kolegija provjerite vlastiti izbor i na kraju potvrdite upis kolegija.

#### **Važne napomene:**

* Nakon odabira i potvrde upisa izbornih kolegija na Studomatu, iste više ne možete mijenjati putem Studomata.
* Za promjenu već odabranih i upisanih izbornih kolegija javite se  u tajništvo Odjela. Izborne kolegije možete promijeniti samo ako za kolegij nije popunjena upisna kvota i to u razdoblju dok traju upisi.